Om die lewe wat God vir ons in Christus aanbied te kies, is logies, maar nie so vanselfsprekend nie. Logies, want die Een wat ons lewe gewil het, is tog ook die Een wat ons die beste ken en in liefde die beste vir ons in gedagte het. Nie so vanselfsprekend nie, want daar wag pyn op die pad: die pyn van selfverloëning (Luk), die pyn van vergifnis (Filemon). Om klei in die hande van die Pottebakker te wees (Jeremia), is om oorgelewer te wees aan sy genade.
20Ja, broer, in die Naam van die Here, bewys my hierdie guns. Maak my hart bly, soos 'n broer in Christus. 21Ek skryf aan jou in die vertroue dat jy sal doen wat ek vra. Ek weet ook dat jy selfs meer as dit sal doen.
23Epafras, wat saam met my ter wille van Christus Jesus 'n gevangene is, stuur vir jou groete; 24ook my medewerkers Markus, Aristargos, Demas en Lukas stuur groete.
12Maar hulle sal sê: "Dit help nie. Ons wil lewe soos ons wil, elkeen wil sy eie koppige, slegte lewe lei."
13Daarom, so sê die Here:
Vra tog onder die nasies
of iemand al van so iets gehoor het!
Israel het 'n afstootlike ding gedoen.
14Is die kranse van die Libanon
ooit sonder sneeu,
droog sy koue bergstrome
wat uit ver plekke kom, ooit op?
15Tog het my volk My vergeet
en wierookoffers gebring
vir gode wat nie bestaan nie,
gode wat my volk laat struikel het
op sy pad,
op ongebaande weë.
16Hy het hierdie land iets gemaak
wat mense met afgryse vervul,
iets waaroor hulle altyd
van verbasing sal fluit.
Elkeen wat daar verbykom,
sal van verbasing die kop skud.
17Soos die oostewind sal Ek my volk
voor die vyand uit verdryf;
die dag as die ramp hulle tref,
sal ek my rug na hulle toe draai
en hulle nie raaksien nie.
Toetrede: Lied 271 (of Flam 189 of Vonkk 102)
Votum: (Psalm 139)
Lofsang: Psalm 16 Krog beryming (of Flam 105)
Epiklese: Lied 528 (of Flam 275 v4)
Skriflesing: (Jeremia 18:1-11)
Toewyding: Lied 308 (of Flam 172 of Vonkk 55)
Slotsang: Lied 309 (of Flam 294)
Lied 313 of
Vonkk 88 Amen
Flam 189 "Vul my hart, o Heer" of
Votum: (Psalm 139:1-6 13-18)
Hier kan jy 'n pragtige video en musikale verwerking van Ps. 139 koop
Ps. 16 Krog beryming of
Flam 105 "Hy's die Een wat ek liefhet"
(RUBRIEK: Flam – Gebed / Verootmoediging) Oorspronklike titel: Change My Heart, Oh God Teks en musiek: Eddie Espinosa
Afrikaanse vertaling: Pieter Malherbe 2007 Kopiereg: © 1982 Mercy/Vineyard Publishing/Administrasie deur Copy Care.
(RUBRIEK: Kruisfuur – Toenadering) Teks en musiek: Neil Büchner © 2008 Urial Publishing
(RUBRIEK: Flam – Toewyding) Teks en musiek: Elsche van Wyk © 2006 MAR Gospel Music Publishers
Teks : Heil'ge Jesus, mijn ten leven –Jodocus van Lodenstein 1620-1677; Nederland 1806; GBA Gerdener 1931; AGB 1944; gewysig Gerjo van der Merwe 1978; gewysig VONKK-werkgroep 2009 Melodie: "Wachet auf" ruft uns die Stimme – Phillip Nicolai 1599, in aansluiting by Hans Sachs 1513?; aangepaste vorm 1803-05 Gebruik met toestemming van die NG Kerk Uitgewers © Teks en orrelbegeleiding: 2009 VONKK Uitgewers (admin Bybel-Media) © Melodie: Openbare besit RUBRIEK: Klassiek – Toewyding en Aanroeping / Nagmaal / Lydenstyd
Musiek: Uit Paaskantate van Niel van der Watt 2001 © © Musiek: ?? RUBRIEK: Kontemporêr – Uitsending
Flam 275 vers 4 "Kom praat met my"
Skriflesing: Jeremia 18:1-11
Hier is 'n video van iemand wat potte maak terwyl "Change my heart o God" speel. Gebruik 'n gratis FLV-converter om dit af te laai.
Die gedagte van die pottebakker wat die klei vorm kan lekker prakties in die diens toegepas word deur aan die kinders klei te gee (wat jyself gemaak het) om te vorm. Die prediker kan self die toepassings maak. Onder is 'n goedkoop manier om jou eie klei te maak.
1 koppie water en kleursel – voedselkleursel is net die ding
Roer die meel, sout en kremetart deurmekaar. Gooi die kleursel en die olie by die koppie water, gooi dit by die meelmengsel en roer totdat dit glad is. Nou knie en bewerk jy dit met jou hande. Die klei kan in 'n plastieksak toegedraai en in die yskas gebêre word om oor en oor te gebruik. Jy kan dit ook bak, net soos die pottebakker se klei. Kinders kan dit wat hulle binne die diens gemaak het by die huis gaan bak.
'n Predikant vertel hoe hy met klei probeer werk het: "Onlangs het ek probeer om 'n kleipot te maak. Dit was 'n gemors. 'n Dame van die gemeente het dit goed bedoel dat die pastoriepaar op 'n Maandag vir geestelike ontspanning moes leer potte maak. Die klei het egter so vinnig op die wiel in die rondte gedraai dat elke klein verkeerde beweging 'n vreeslike gevolg op die vormende pot gehad het. Eers was die een kant hoër as die ander. Ek vorm toe maar weer die klei in 'n bolletjie en begin weer. Toe maak ek die kante eers te dik en toe te dun. Einde ten laaste, toe ek uiteindelik 'n ronde voorwerp voor my het, glip my duim en vorm 'n keep in die potjie. Op die ou einde het ek opgegee en kamma gesê dat dit 'n asbakkie is.
"Toe kyk ek maar hoe die dame wat ons genooi het die klei op die wiel laat vorm aanneem. Eers rond. Dan word die kante opgebuig en omvorm in 'n blomme vaas. Dit het fantasties en maklik gelyk, maar ek het van beter geweet. Klei kan soepel wees om gevorm te word. Dit beteken egter nie dat ek sonder 'n klomp talent en oefening net dit waaraan ek dink kan maak nie."
Klei het 'n wil van sy eie
Jeremia het 'n pottebakker wat aan die werk was dopgehou en hierin 'n praktiese voorbeeld van God se werk met sy mense gesien. Soms word die pot op die wiel beskadig en soms gaan mense wat geskape is om goed te doen, van die regte weë af en doen lelike dinge. Die klei kan jy terug rol in 'n bol en weer begin, maar mense is meer uitdagend. In die kort rukkie wat ek met die klei gewerk het, het dit kompleet vir my gevoel of die klei 'n wil van sy eie het. Dit is presies die probleem met mense: ons het 'n wil van ons eie. So, alhoewel ons maklik gevorm kan word, bly ons nie noodwendig so nie.
Mense kan kies
Dink vir 'n oomblik terug aan die skeppingsverhaal in Genesis 2. Daar het God die mens uit klei gevorm en sy gees in hierdie kleipot se neus geblaas. Dit het lewendig word. Dit is net hier waar mense verskil van 'n gewone kleipot. Potte word in 'n oond gebak en dan is hulle "geset". 'n Mooi vaas sal daar staan en mooi lyk met elke blom wat daarin geplaas word.
Maar in ons is daar die moontlikheid om te kies ingeblaas. Ons kan voortdurend verander en gevorm word. Soms praat ons van mense wat geset is in hulle weë, maar selfs ons gewoontes lei ons op 'n pad na verandering. Dit mag nie die verandering wees wat ons op hoop nie, maar die een ding waarop ons kan reken is verandering. Wanneer mense onveranderlik is, is hulle dood. Ons sukses as 'n spesie is juis ons vermoë om aan te pas. Ons kan in uiterstes van klimate leef, gereedskap maak, stories vertel en kennis deel op maniere wat ons lewe voortdurend verander.
Ongelukkig gebruik ons soms ons aanpasbaarheid en Godgegewe vryheid op destruktiewe maniere. Dit het by Jeremia gelei tot angstigheid. Hy het gesien dat Israel op die verkeerde pad is. Hulle het boosaardig en onregverdig opgetree. Die armes is onderdruk en God se gebooie vergeet. Hulle was soos gebreekte potte wat nie kan water hou nie, nie soos die mooi potte wat God in Genesis geskep het nie.
God kan weer met ons begin
Kan God weer met ons oor begin en weer skep? Dit is 'n belangrike vraag, een wat ons almal vra, veral wanneer ons menslike boosheid, onverskilligheid en ongevoeligheid sien. Kan ons minder selfsugtig raak, wegdraai van hebsug, oorlog en vooroordeel? Kan ons ons verslawing, ongevoeligheid en angstigheid oorkom? Soms lyk dit of ons slegte gewoontes en gedrag vasgelê is, asof die menslike pot reeds uit die oond kom waar dit klaar hard gebak en gevorm is.
Jeremia was ernstig en reguit. Alhoewel hy goed gesê het wat hard was om te hoor, het hy volledig daarin geglo dat verandering moontlik is. Sy boodskap in hoofstuk 18 is dat God nog nie met Juda klaar was nie. Dit kan goeie of slegte nuus wees. As jy wil verander, is dit die hoopvolste iets wat jy kan hoor. As jy gemaklik is met hoe sake staan, selfs miskien as jy voordeel trek uit bose dinge, dan moet jy oppas. Dante het gewaarsku: "Hel is die waarheid, te laat gesien."
Kies om nuut gevorm te word
Jeremia stel dit duidelik dat die volk Israel en ons almal wat daarna gekom het, steeds is soos klei in God se hande. Hy waarsku teen 'n ramp as hulle nie verander nie. As die mense egter hulle weë verander, sal God nie die beplande oordeel van Juda laat gebeur nie. Daar is 'n keuse wat gemaak moet word. Soos dit staan in Deuteronomium 30:19: "Ek roep vandag die hemel en die aarde tot getuie teen julle dat ek die lewe en die dood aan jou voorgehou het, die seën en die straf. Kies die lewe, sodat jy en jou nageslag kan lewe." Kies of jy vormbaar soos klei in God se hande gaan wees en of jy klaar geset is in jou weë.
Treffend die antwoord wat Jeremia in vers 12 verwag: "Maar hulle sal sê: 'Dit help nie ons wil lewe soos ons wil, elkeen wil sy eie koppige, slegte lewe lei'." Hierdie standpunt som die moeilike situasie op. Die eerste probleem is menslike hooploosheid. Mense sê verandering is nie vir my moontlik nie – ek was al vir terapie – en dit het niks gehelp nie. Ek het elke dieet probeer – dit het nie gewerk nie. Die probleme van die wêreld is te groot – wat kan ek daaraan doen? Ander mense kan moontlik verander – maar nie ek nie. Ek is 'n spesiale geval. Ek kan enige iets opmors. Die algemene gemoed in die wêreld is tans so negatief dat ons skepties is oor hoopvolle mense.
God is nog nie met jou klaar nie
As jy weet dat jy wonderbaarlik deur God gemaak is, sal jy die negatiewe houdings kan afskud na vryheid en hoop. As jy glo dat God jou geskape het en jou in jou moederskoot aanmekaar geweef het, weet jy dat jy van die regte materiaal gemaak is en dat jy jouself op die weg van oorvloedige lewe kan plaas. Daar is geen plek of situasie waar God nie teenwoordig is nie.
Jeremia se boodskap aan Israel was dat hulle soos klei in die hand van die pottebakker is. So is hulle en ons in God se hand. Die pad na hoop is om te glo dat God nog nie met jou klaar is nie. Jy kan steeds soos sagte nat klei gevorm word. God se kreatiewe Gees is altyd aan die werk in jou hele lewe.
Gee geleentheid vir stil gebed, waarin mense hulleself opnuut aan God toewy
Flam 172 "Meer en Meer" of
Lied 309 "My lewe bly aan U gewy" [Dit sal moontlik nodig wees om, t.w.v. die melodie, Lied 308 en 309 om te ruil] of